Document ID: /fineweb-2-swissfilter-quality_10-filterrobots/filtered/05600.jsonl.gz/115

ALIJA NIJE KRIV STO NIJE IMAO VIZIJU BOSNE|
SABAH 16.02.2002
Mi danas imamo isto tako dokaze da se americka delegacija predomisljala da kaze: "Mi ovo sve vracamo na onaj pocetak rata onako kako je bilo na pocetku, ima da se uspostavi ona situacija".
A. Zulfikarpasic: Ja sam sada bio u Washingtonu, i kad sam razgovorao sa jednim prvorazrednim politicarem vezano za preseljavanje Bosnjackog Instituta u Sarejevo. On mi kaze: "Bez obzira sto vi morate u Bosni i Hercegovini zivjeti sa Hrvatima i Srbima, vi bi morali napraviti jedan muzej etnickog ciscenja, jer vi ste jedini narod pored Zidova koji je zvanicno postao zrtva holokausta i zrtva etnickog ciscenja.
Zato ja smatram fatalnom pogreskom da se Alija Izetbegovic, kao predsjednik drzave javno izvinio Srbima i Hrvatima za zlocine koji su Bosnjaci ucinili prema njima. To bi bilo isto kao da bi se sada Zidovi izvinuli Njemcima odnosno SS-ovcima koji su ih ubijali, jer bilo je zrtava i sa njemacke strane, i oni su digli nesto u zrak i nesto ubili. "Medjutim, oni su bili zrtva fasizma a mi smo zrtva srpskog fasizma, cetnistva i ustastva. Mi ne smijemo iz nekih sitnih malih politickih razloga da pravimo ovako fatalne greske. Put nasih politicara je zaista put fatalnih gresaka. Sada nakon ovih izbora otvorice se mnoge arhive, koliko god to oni unistavali i pokusavali da sakriju mnoge stvari ce izaci na vidjelo. Mnogi ljudi koji danas igraju neku ulogu bice zaboravljeni vrlo brzo kao beznacajni. Mnoge greske ce se vidjeti kada se o tome javno pocne diskutovati. Vrlo blizu smo tome casu.
SABAH: Vi ste skoro meni dali odgovore na neka moja planirana pitanja, ali bi Vas ja zamolio da date jedan konkretniji odgovor gledajuci sa danasnje tacke gledista. Da li je BiH posebno od bosnjacke strane ovih zadnjih deset godina vodjena dobro i ako imate odredjenih zamjerki da nam kazete sta su vase najvece zamjerke u vodjenju te politike posebno sa aspekta njene cjelovitosti i njene suverenosti.
A. Zulfikarpasic: Strukture koje su vodile bh. politiku i kojima se sticajem okolnosti BiH dala u ruke zakazale su na osnovnim principima i na osnovnim ciljevima. Prvo, mi smo dozvolili da dodje do rata a nismo pripremili odbranu. Mi nismo znali sta hocemo. Mi sada o nekim sporazumima saznajemo i od strane nasih politicara, kao na primjer od dr. Harisa Silajdzica da je Dejtonski sporazum katastrofalan i da se on ne izvrsava.
Bez obzira sto je i on ucestvovao u stvaranju tog sporazuma treba mu odati priznanje da je on uvidio njegove slabosti i treba mu to priznati. Ali, neprihvatljivo je da je Alija Izetbegovic prije Dejtonskog sporazuma odlucio da se pojam Republika oduzme Bosnjacima i da Srbima. Kako je to ucinjeno i na koji nacin o tome mi imamo deset teorija. Imamo na kraju krajeva napisani Holbrukov tekst da je to bila posljedica jednog razgovora koji je vodjen u Turskoj sa Alijom Izetbegovicem i da je tada Izetbegovic pristao na to.
U politici se odgovara i za ono sto vi ne ucinite a iza one stvari koje se nisu znale uraditi bez obzira na odredjene namjere. Hiljadama ljudi koji su poginuli u BiH je svejedno da li su oni zrtva odredjene namjere naseg politicara da ih proda ili izda ili je to lose vodjena njihova politika. Cinjenica je da smo mi izgubili BiH i da mi imamo sada vrlo skucen prostor sa kojim raspolazemo i da se na tom prostoru vodi jedna antibosnjacka politika. Kroz zadnje izbore se pokazuje da smo mi jedini i pored toga sto smo zrtve koji se znamo kriticki osvrtnuti na nase politicare.
Biraci su im dali losu ocjenu nisu dobili povjerenje i ovim izborima je izrazena odredjena volja ka demokratskim promjenama. Veliko je iznenadjenje i za mene a i za Ameriku i ostale velesile kako srpski i hrvatski narod nije iskoristio da se distancira od ubica i fasista, nego su one snage koje su nas ubijale, koje su nas klale, koje su organizovale agresiju na nas, i koje su provodile tu agresiju dobile podrsku u vecini toga naroda. To je dokaz da oni nisu demokratski sazreli. Mi smo u jednoj poziciji gdje na jedno oko mozemo da placemo a na drugo da se smijemo.
SABAH: Da li Vi smatrate da je pobjeda koju je ostvarila SDP na podrucju gdje su Bosnjaci u vecini istovremeno jedan nukleus u demokratizaciji Bosne i Hercegovine?
A. Zulfikarpasic: Mene su donekle rezultati iznenadili. Oni su iznenadjenje i pored svega sto se dogodilo u Hrvatskoj na posljednjim izborima. Oni su u tolikoj mjeri jasni i drasticni da se mi moramo zamisliti o razlozima da ljudi o kojima se mislilo a i o kojima se pise da su spasili Bosnu i da su spasili Bosnjacki narod i da su oni nosioci slobode da su oni u ovim bosnjacko muslimanskim sredinama izgubili vecinu i podrsku naroda.
Ja moram da kazem da sam iznenadjen. Vjerovatno da smo mi svi iznenadjeni i zacudjeni. Iz ovoga treba izvuci nekoliko poucenija. Prije svega mora se znati da narod ne moze da trpi bez kraja i bez razloga a da ne moze da akceptira bahatost i omalovazavanje pojedinaca i covjeka. Neki se ljudi ponasaju kao da su oni drzava. Oni misle da narod ne vidi. U Sarajevu se na hiljade stanova uzima od boraca i vracaju se ljudima koji su se aktivno borili protiv Sarajeva.
Ni jedna bosnjacka familija ne moze da se vrati u moje rodno mjesto, Focu. Ja bi se prvi vratio, ali bih bio u zivotnoj opasnosti. Da bi mogao da zivim tamo nedjelju dana trebalo bi da me cuva 50 Amerikanaca ili Francuza. Ne smije to biti logicna stvar. Nije to nikada i ni u kom slucaju prihvatljivo za nas. Nije prihvatljivo da ljudi provode dane da bi dobili neki dokumenat, i da su neki ljudi postali milioneri i da u ovo vrijeme kupuju velike stvari. Ja to sebi mogu dozvoliti, ali citava Bosna zna da sam ja svoju imovinu i novce zaradio van Bosne i da to unosim u Bosnu. Da sam ja dosao u BiH pa kupio neku imovinu onda bi svak znao da sam ja to kupio iz svojih zaradjenih sredstava u svijetu. Koji pojedinac moze kod ove bijede i nevolje da izdvoji toliko miliona pa da otkupe neke stvari.
Sada svi kazu da se Dejton morao potpisati. Medjutim, da se u Dejtonu drzala bosnjacka delegacija kako treba i da je uz to Alija Izetbegovic javno odrzao govor i rekao: "Gospodo vi od mene trazite da ja ponistim ono na cemu sam se zakleo. Prije svega ja sam predsjednik jedne drzave koja je priznata od UN-a, vi sada to trazite od mene da ja to sve u vodu bacim i da ja ovdje potpisem propast moje zemlje. Ja to ne mogu evo vam radite sta hocete". Ja sam iznio takav prijedlog direktno u Zenevi i rekao: "Alija, hajde da napravimo sada konferenciju i da mi svi bosnjacki muslimani kazemo mi smo sve uradili i mi ne mozemo ovo ovako, dajemo vam sada Bosnu pa napisite vi za nju rjesenje".
Mi danas imamo isto tako dokaze da se americka delegacija predomisljala da kaze: "Mi ovo sve vracamo na onaj pocetak rata onako kako je bilo na pocetku, ima da se uspostavi ona situacija". Mi Bosnjaci smo u raznim momentima imali situaciju u svojim rukama. Ja imam u mojoj arhivi jedno pismo u kome ministar vanjskih poslova dobija naredjenje da u slucaju da dodje do sporazuma, da u tom slucaju vladajuce stranke preuzmu vlast u Bosni. To znaci SDS, HDZ i SDA. To je neprihvatljivo da takve ideje postoje nakon svih klanja i ubijanja, ali gospodo o tome postoje dokumenti i nema pravdanja. I to su oni propusti, nije to aktivan zlocin, nije Alija Izetbegovic napao BiH niti je poklao nas narod, on nije napravio zlocin prema nekome, ali je on propustio da u datom momentu uradi ono sto je uraditi morao.
On nije kriv sto nije imao viziju Bosne i Hercegovine i sto je htio da se BiH podijeli. On iz one grupe iz koje je izasao nije ni mogao imati viziju BiH i njene samostalnosti, jednakosti i nedjeljivosti. Od takvih ljudi se ne moze ni traziti da oni u datom momentu odigraju ulogu jednog velikog politicara. Sada je velika stvar da medju njima ima ljudi kao sto je Haris Silajdzic koji kaze: "Ne valja ovaj sporazum". Ali, zasto si ga potpisao? Sta si ti rekao kad si bio tamo? Zasto nisi izasao u javnost. Ne bi sebi mogao dozvoliti ni predsjendik Bus ni Klinton da na sebe uzmu unistenje jedne drzave i jednoga naroda, nakon pokolja Zidova nakon Holokausta da sa se rasturi, pokolje i unisti jedan narod do kraja. To se ne bi dogodilo da su tada oni izasli sa odredjenim stavom. Tamo se nije tada trazio krivac nego se trazilo da se zavrsi rat i da Amerika postigne jedan uspjeh. Mi smo bili u tim momentima manji od makova zrna.
Intervju vodio: Rasid NUHANOVIC
SABAH 16.02.2002
Intervju: Adil Zulfikarpasic